rejauldu/bengali-wikipedia huggingface dataset:
ফানাতিক একটি তুর্কি ক্রীড়া সংবাদপত্র। এটি দৈনিক প্রকাশিত হয় এবং এর অনলাইন সংস্করণ রয়েছে।   ইতিহাস  ফানাতিক ১৯৯৫ সালের ২০ নভেম্বর প্রতিষ্ঠিত হয়েছিল।  এপ্রিল ২০১৮ থেকে এটি ফানাতিক ডমিরোরেন গ্রুপের মালিকানাধীন। এর আগে এটি ডোগান হোল্ডিং এর মালিকানাধীন ছিল।   ১৯৯৫ সাল থেকে, কাগজটি জার্মানি এবং অস্ট্রিয়াতেও বিতরণ করা হয়েছিল, তবে ২০১০ সালে জার্মানিতে এর বিতরণ বাতিল করা হয়েছিল।  জার্মানিতে এর প্রচলন সংস্করণ প্রতি ৮০০০ অনুলিপির নীচে নেমেছিল। Fanatik: Milliyet and Fanatik canceled in Germany  ফানাতিক ওয়েব-টিভিও রয়েছে। Fanatik: Web-TV   ১৯৯৬ সালে ফানাতিকের দৈনিক গড় প্রচলন ২৭০,৫১৭ অনুলিপি ছিল।   ২০০০ সাল থেকে, ফানাতিক ইউরোপীয় স্পোর্টস ম্যাগাজিনের একজন সদস্য।    তথ্যসূত্র    বহিঃসংযোগ   ফানটিক ওয়েবসাইট  বিষয়শ্রেণী:তুরস্কের সংবাদপত্র বিষয়শ্রেণী:তুরস্কের দৈনিক সংবাদপত্র বিষয়শ্রেণী:ক্রীড়া সংবাদপত্র বিষয়শ্রেণী:তুর্কি ভাষার সংবাদপত্র
ফারতুন আদান (, ) হলেন সোমালিয়ার একজন সমাজকর্মী।  জীবনী ফারতুন আদান বেড়ে উঠেছেন সোমালিয়ায়। তিনি এলমান আলী আহমেদের সাথে বিবাহবন্ধনে আবদ্ধ হয়েছিলেন। এলমান আলী আহমেদ ছিলেন একজন উদ্যোক্তা এবং শান্তিকর্মী। এলমান-ফারতুন দম্পতির চার কন্যাসন্তান ছিল।  ১৯৯৬ সালে সোমালিয়ায় গৃহযুদ্ধ চলাকালে এলমান আলী আহমেদকে হত্যা করা হয়। পরবর্তীকালে, ১৯৯৯ সালে ফারতুন আদান কানাডা গমন করেন। ২০০৭ সালে তিনি সোমালিয়ায় ফিরে আসেন।  দেশে ফিরে এসে তিনি শান্তি ও মানবাধিকার নিয়ে কাজ করতে শুরু করেন। তিনি তার স্বামীর স্মৃতিকে উপজীব্য করে এলমান শান্তি ও মানবাধিকার কেন্দ্র প্রতিষ্ঠা করেন। তিনি সংস্থাটির এক্সিকিউটিভ ডিরেক্টর হিসেবে দায়িত্ব পালন করছেন এবং তার মেয়ে ইলোয়াদ এলমান তার সাথে সংগঠনটিতে কাজ করে থাকেন।  সংস্থাটির মাধ্যমে ফারতুন আদান 'সিস্টার সোমালিয়া' সৃষ্টিতে অবদান রেখেছেন, যেটি ছিল দেশটির প্রথম কর্মসূচী যা  দেশটির যৌন নির্যাতনের শিকার নারীদের নিয়ে কাজ করে থাকে।  সম্মাননা ফারতুন আদানকে ২০১৩ সালে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১৪ সালে এলমান শান্তি ও মানবাধিকার কেন্দ্রে তার কর্মকাণ্ডের স্বীকৃতিস্বরূপ তাকে পুরস্কার প্রদান করে জার্মানি সরকার। তিনি ও তার মেয়ে ইলোয়াদ এলমান ২০১৭ সালে অরোরা মানবিকতা জাগরণ পুরস্কারের জন্য মনোনীত হয়েছিলেন।Aurora Prize. 2017 finalists.  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক বিষয়শ্রেণী:সাহসিকতা পুরস্কার বিষয়শ্রেণী:সোমালি সক্রিয়কর্মী বিষয়শ্রেণী:সোমালি নারী সক্রিয়কর্মী বিষয়শ্রেণী:নারী মানবাধিকার কর্মী
তান চুং (জন্ম- ১৮ এপ্রিল ১৯২৯ ) Chung Tan (ed.), In the Footsteps of Xuanzang: Tan Yun-shan and India (Gyan Books, 1999; ), p. 4.) চীনা ইতিহাস , চীন-ভারত সম্পর্ক এবং দুই দেশের সাংস্কৃতিক বিনিময়ের একজন বিশিষ্ট ব‍্যক্তিত্ব। তিনি প্রায় অর্ধশতাব্দী ধরে ভারতে চীনা ভাষা ও সংস্কৃতির চর্চা ও অধ্যয়নের চূড়ামণি ছিলেন।    জন্ম ও প্রারম্ভিক জীবন  তান চুং ১৯২৯ খ্রিস্টাব্দের ১৮ এপ্রিল ব্রিটিশ মালয় অধুনা মালয়েশিয়ার জোহরের মাতুবাহারে জন্মগ্রহণ করেন। পিতা অধ্যাপক তান ইউন-শান এবং মাতা তান চ্যান নাই-ওয়েইয়ের জ্যেষ্ঠ সন্তান তাই চুং। তান ইউন-শান ছিলেন একজন বিশিষ্ট চীনা পণ্ডিত এবং রবীন্দ্রনাথ ঠাকুরের একজন ঘনিষ্ঠ সহযোগী এবং মাতা তান চ্যান নাই-ওয়েইয়ে ছিলেন জোহরের এক বিদ্যালয়ের অধ্যক্ষ । মাতাপিতার জ্যেষ্ঠ সন্তান তান চ্যুং চীনে প্রাথমিক শিক্ষার পর ১৯৫৫ খ্রিস্টাব্দে শান্তিনিকেতনে আসেন। বিশ্বভারতী বিশ্ববিদ্যালয় থেকে পিএইচডি সম্পন্ন করার পর , এনডিএ, খড়কভাসলাতে অধ্যাপনা করেন, তারপর দিল্লি বিশ্ববিদ্যালয়ে চীনা অধ্যাপক হিসেবে যোগ দেন এবং পরে  জওহরলাল নেহরু বিশ্ববিদ্যালয়ের চীনা ও জাপানি স্টাডিজ বিভাগের প্রধান হন। তার স্ত্রী হুয়াং ই-শু দিল্লি বিশ্ববিদ্যালয়ে চীনা ভাষা পড়ান।   কর্মজীবন  তান চুং বহু বছর ধরে জওহরলাল নেহরু বিশ্ববিদ্যালয় (জেএনইউ) এবং দিল্লি বিশ্ববিদ্যালয়ে শিক্ষকতা করেছেন। তার পিতা, তান ইয়ুন-শান (১৮৯৮-১৯৮৩), শান্তিনিকেতনে  চীনা ভবনের প্রতিষ্ঠাতা-অধ্যক্ষ এবং বিশ শতকের তিন ও চারের দশকে ভারতীয় স্বাধীনতা আন্দোলনের সাথে জাতীয়তাবাদী চীনের মিথস্ক্রিয়া চালানোর প্রধান ব্যক্তিত্ব ছিলেন।  ১৯৯৪ খ্রিস্টাব্দে অবসরের পর তান চুং নতুন দিল্লির 'ইন্দিরা গান্ধী ন্যাশনাল সেন্টার ফর দ্য আর্টস', এর গবেষণা অধ্যাপক হিসেবে কাজ করেন এবং বর্তমানে মার্কিন যুক্তরাষ্ট্রের শিকাগোতে বসবাস করেন। তিনি আইসিএস/ইন্সটিটিউট অফ চাইনিজ স্টাডিজ, নয়াদিল্লির অনারারি ডিরেক্টর হন ।  ২০০৮ খ্রিস্টাব্দের ডিসেম্বরে নয়াদিল্লিতে তার ৮০তম জন্মদিন উপলক্ষে তার সম্মানে একটি সম্মেলন অনুষ্ঠিত হয়।    পুরস্কার  2010 সালে, তিনি সরকার কর্তৃক তৃতীয় সর্বোচ্চ বেসামরিক সম্মান পদ্মভূষণে ভূষিত হন। একই বছরে চীনের প্রধানমন্ত্রী ওয়েন জিয়াবাও কর্তৃক ভারতের  এবং চীন-ভারত মৈত্রী পুরস্কার।   ২০১৩ খ্রিস্টাব্দের জুনে, ইউনান একাডেমি অফ সোশ্যাল সায়েন্স তাকে একাডেমির সম্মানসূচক ফেলোশিপ প্রদান করে।   ২০১৩ খ্রিস্টাব্দের ডিসেম্বরে বিশ্বভারতী বিশ্ববিদ্যালয় অধ্যাপক তান চুংকে ডিলিট এবং সর্বোচ্চ সম্মান দেশিকোত্তম প্রদান করে।  অধ্যাপক তান চুং চীনের ইতিহাস, চীন-ভারত সম্পর্ক ও সংস্কৃতির উপর বেশ কিছু গ্রন্থ রচনা করেছেন। উল্লেখযোগ্য গ্রন্থগুলি হল-            তথ্যসূত্র   বিষয়শ্রেণী:সাহিত্য ও শিক্ষায় পদ্মভূষণ প্রাপক বিষয়শ্রেণী:জওহরলাল নেহরু বিশ্ববিদ্যালয়ের শিক্ষক বিষয়শ্রেণী:শান্তিনিকেতনের সাথে যুক্ত ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯২৯-এ জন্ম বিষয়শ্রেণী:দিল্লি বিশ্ববিদ্যালয়ের শিক্ষক
জামাল উদ্দিন ভূঞা একজন বাংলাদেশী কৃষিবিদ। তিনি সিলেট কৃষি বিশ্ববিদ্যালয়ের (সিকৃবি) প্যারাসাইটোলজি বিভাগের অধ্যাপক এবং বিশ্ববিদ্যালয়টির সাবেক উপাচার্য।  প্রাথমিক জীবন জামাল উদ্দিন ব্রাহ্মণবাড়িয়া জেলার আখাউড়া উপজেলায় জন্মগ্রহণ করেন।  কর্মজীবন জামাল উদ্দিন ভূঞা ভেটেরিনারি সার্জন হিসেবে কর্মজীবন শুরু করেন। তিনি দীর্ঘদিন সিলেট কৃষি বিশ্ববিদ্যালয়ে অধ্যাপনা করেছেন। অধ্যাপনার পাশাপাশি তিনি সিকৃবির সিন্ডিকেট সদস্য, রেজিস্ট্রার, ডিন, ছাত্র পরামর্শ ও নির্দেশনা দপ্তরের পরিচালক, ভেটেরিনারি ক্লিনিকের পরিচালক, শারীরিক শিক্ষা বিভাগের পরিচালক, খামারের পরিচালক, আইকিএসির অতিরিক্ত পরিচালক, বিভাগীয় প্রধান এবং হোস্টেল সুপারসহ বিভিন্ন দায়িত্ব পালন করেন। বিভিন্ন পেশাজীবী সংগঠনেও তিনি নেতৃত্ব দিয়েছেন। তিনি সিলেট কৃষি বিশ্ববিদ্যালয় শিক্ষক সমিতির সভাপতি ও কৃষিবিদ ইনস্টিটিউশন বাংলাদেশ সিলেট চ্যাপ্টারের সভাপতি হিসেবে অবদান রেখেছেন। ২০২২ সালের ২১ নভেম্বর থেকে ২০২৪ সালের ২১ আগস্ট পর্যন্ত তিনি সিলেট কৃষি বিশ্ববিদ্যালয়ের উপাচার্য হিসেবে দায়িত্ব পালন করেন।  তথ্যসূত্র  বিষয়শ্রেণী:ব্রাহ্মণবাড়িয়া জেলার ব্যক্তি বিষয়শ্রেণী:সিলেট কৃষি বিশ্ববিদ্যালয়ের শিক্ষক বিষয়শ্রেণী:সিলেট কৃষি বিশ্ববিদ্যালয়ের উপাচার্য
পশ্চিমোরে (শিবপুরি) () ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে পশ্চিমোরে (শিবপুরি) শহরের জনসংখ্যা হল ১৪,৮৯৭ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৮%। সারা ভারতের সাক্ষরতার হার ৫৯.৫%, তার চাইতে পশ্চিমোরে (শিবপুরি) এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
গতি জনিত অসুস্থতা গুলো হচ্ছে বমিভাব, বমি, পানিশূন্যতা, পেটব্যাথা, মাথা ব্যথা, জ্বর, সর্দি, ক্ষুধামন্দা, আতংকিত হওয়া এবং ভয় পাওয়া, ঘুমিয়ে যাওয়া, ক্লান্তি ও অবসাদ, বুক ধড়ফড় করা, খাবারের স্বাদ না পাওয়া, প্রভৃতি। গতির কারণে গতি জনিত অসুস্থতা ভুগতে হয়। সাধারণত প্রত্যাশিত গতির চেয়ে বেশি গতি হলে প্রত্যাশা ও প্রকৃত গতির পার্থক্যের কারণে শরীর গতিজনিত অসুস্থতায় ভোগে।ভরপেট  খাদ্য পেটে স্হির থাকে কিন্তু গতির লাভের  সময় পেটব্যথা, বমিভাব ও বমি হওয়া প্রভৃতি গতিজনিত অসুস্থতায় ভোগায় ।Takov, V; Tadi, P (January 2019). Motion Sickness (in StatPearls). PMID 30969528. Golding, J. F. (2016). "Motion sickness". Handbook of Clinical Neurology. 137: 371–390. doi:10.1016/B978-0-444-63437-5.00027-3. ISBN 9780444634375. ISSN 0072-9752. PMID 27638085. বাস,কার, মাইক্রোবাস,বিমান,হেলিকপ্টার,সমুদ্রভ্রমণ বা নৌভ্রমণ,মহাকাশভ্রমণ,ভার্চুয়াল সিম্যুলেশন এবং মহাকাশ অভিমূখে ভ্রমণ প্রভৃতিতে অপ্রত্যাশিত গতির কারণে গতিজনিত অসুস্থতা দেখা যায়‌‌। ওষুধ গ্রহণ করে তাৎক্ষণিক প্রতিকার পাওয়া সম্ভব হলেও প্রতিরোধের জন্য মানসিকভাবে শক্ত হতে হয় এবং খাপ খাইয়ে নিতে হয়।  লক্ষণ মাথা ব্যাথা, পেটব্যথা, বমিভাব,বমি,চোখ লাল হওয়া,ক্ষদামন্দা, খাবারের স্বাদ না পাওয়া, ঘুম আসা, অতংকিত বা ভীত থাকা, থুথু বা লালা বেড়ে যাওয়া, পানিশূন্যতা,ক্লান ও অবসাদগ্রস্ত,জ্বর,সর্দি  প্রভৃতি। কারণ গতিজনিত অসুস্থতা তিনটি শ্রেণীতে ধরা হয়:  ১. গতিজনিত অসুস্থতা,কারণ গতি যেটা অনুভূত হয় অন্যান্য ইন্দ্রিয়ে  কিন্তু দেখা যায়না।যেমন: পার্থিব গতিজনিত সমস্যা সমূহ।  ২. গতি জনিত সমস্যা, কারণ গতি যেটা দেখা যায় কিন্তু অন্যান্য ইন্দ্রিয়ে বোঝা যায়না।যেমন: মহাকাশ ভ্রমণ।  ৩. গতি ও স্হিতি উভয়ের কারণে সমস্যা,যেটা সব ইন্দ্রিয়ে বোঝা যায় এবং শরীরও ভোগে‌। যেমন: পৃথিবী হতে মহাকাশ অভিমূখে অভিকর্ষজ ত্বরণের বিপরীতে ভ্রমণ জনিত সমস্যা।  চিকিৎসা মানসিক ভাবে উন্নয়ন এবং ওষুধ গ্রহণ । মানসিক ভাবে উন্নয়ন ভ্রমণের সময় আসন মানানসই হতে হয়। গতির সাথে মানসিক ভারসাম্য এনে এবং মানসিক ভাবে শক্ত হয়ে গতিজনিত অসুস্থতা থেকে মুক্ত থাকা যায়। কোথাও ভ্রমণের সময় বা পূর্বে জটিল খাদ্য এবং ভারি খাবার খাওয়া থেকে বিরত থাকতে হয়‌ । গান শোনা, শ্বাস-প্রশ্বাস বাড়ানো, চালকের মত দিগন্তে দৃষ্টিবদ্ধ থাকা, মোবাইলে দৃষ্টিবদ্ধতা কিংবা বই পড়া থেকে বিরত থেকে প্রভৃতি করে গতিজনিত অসুস্থতা থেকে মুক্ত থাকা যায়।  মহাকাশ ভ্রমণের দিগন্তে দৃষ্টিবদ্ধ থেকে এবং পৃথিবী হতে মহাকাশে ভ্রমণের সময় কম্পিউটার স্ক্রিনে দৃষ্টিবদ্ধ থেকে মানসিক ভারসাম্য এনে গতি জনিত অসুস্থতা থেকে মুক্ত থাকা সম্ভব।  ওষুধ বমিভাব ও বমি, পেটব্যথা, মাথাব্যথা, পানিশূন্যতার জন্য ওষুধ পাওয়া যায়। যেগুলো দিয়ে তাৎক্ষণিক প্রতিকার পাওয়া যায় ‌। প্রাকৃতিক চিকিৎসা টক জাতীয় খাবার,আদা প্রভৃতি গতিজনিত অসুস্থতা তাৎক্ষণিক প্রতিকার করে। Brainard A, Gresham C (2014). "Prevention and treatment of motion sickness". Am Fam Physician. 90 (1): 41–46. PMID 25077501.   তথ্যসূত্র   বিষয়শ্রেণী:গতিজনিত অসুস্থতা বিষয়শ্রেণী:স্নায়বিক ব্যাধি বিষয়শ্রেণী:বমি বিষয়শ্রেণী:বাহ্যিক কারণসমূহের প্রভাব
রিয়ার এডমিরাল মুহাম্মাদ মোহাইমিনুল ইসলাম (১১ সেপ্টেম্বর ১৯৪১ - ১৪ জুলাই ২০২০) ছিলেন বাংলাদেশ নৌবাহিনীর প্রধান। তিনি ১৯৪১ সালের ১১ সেপ্টেম্বর ঢাকা বিক্রমপুর মুন্সিগঞ্জর শ্রীনগরে জন্ম গ্রহণ করেন। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত নৌবাহিনী প্রধান হিসেবে দায়িত্ব পালন করেন।  জীবনী মোহাইমিনুল ১৯৪১ সালের ১১ সেপ্টেম্বর ঢাকা বিক্রমপুর অর্থাৎ মুন্সীগঞ্জের শ্রীনগর এলাকায় জন্মগ্রহণ করেন। তিনি ১৯৫৯ সালে তৎকালীন পাকিস্তান নেভাল একাডেমিতে অফিসার ক্যাডেট হিসেবে যোগ দেন এবং ১৯৬৩ সালের ১ ডিসেম্বর কমিশন লাভ করেন। ১৯৭১ সালে বাংলাদেশে স্বাধীন হওয়ার পর তিনি বাংলাদেশ নৌবাহিনীতে যোগ দেন এবং পেশাগত জীবনে বিএন ফ্লিট, চট্টগ্রাম নৌ অঞ্চল, কমান্ডার সুপারিন্টেনডেন্ট ডকইয়ার্ড এবং নৌ প্রশাসনিক কর্তৃপক্ষে বিভিন্ন দায়িত্ব পালন করেন। এছাড়া তিনি যুক্তরাষ্ট্রের নেভাল কমান্ড কলেজ থেকে স্নাতক সম্পন্ন করেন। তিনি নৌবাহিনী সদর দপ্তরের কয়েকটি পরিদপ্তরের পরিচালক ও পরে সহকারী নৌ-প্রধান ছিলেন। তিনি ৫ জুন ১৯৯১ থেকে ৩ জুন ১৯৯৫ সাল পর্যন্ত বাংলাদেশ নৌবাহিনীর প্রধান হিসেবে দায়িত্ব পালন করেন।  মোহাইমিনুল ২০২০ সালের ১৪ জুলাই মঙ্গলবার রাতে ঢাকার সম্মিলিত সামরিক হাসপাতালে (সিএমএইচ) চিকিৎসাধীন অবস্থায় মৃত্যুবরণ করেন। এরপূর্বে ১ জুলাই থেকে তিনি করোনাভাইরাসে (কভিড-১৯) আক্রান্ত হয়ে চিকিৎসা নিচ্ছিলেন। এছাড়াও তিনি কিডনিজনিত সমস্যায় ভুগছিলেন।।  সম্মাননা মোহাইমিনুল থাইল্যান্ডের রাজা কর্তৃক ‘নাইট গ্র্যান্ড ক্রস’ উপাধিতে ভূষিত হন।   মৃত্যু  মুহাম্মাদ মোহাইমিনুল ইসলাম ১৪ জুলাই ২০২০ সালে করোনা ভাইরাসে আক্রান্ত হয়ে এবং কিডনি জটিলতায় ঢাকার সম্মিলিত সামরিক হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:২০২০-এ মৃত্যু বিষয়শ্রেণী:নৌবাহিনী প্রধান (বাংলাদেশ) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশে কোভিড-১৯ বৈশ্বিক মহামারীতে মৃত্যু
ক্রমিক নং  অংশগ্রহণকারী  গৃহীত নিবন্ধ সংখ্যা স্থান ১  Arijit Kisku  ২২প্রথম ২  Md. T Mahtab  ১০দ্বিতীয় ৩  MD Ashradul Islam Tasin  ৯তৃতীয় ৪  Saadi095  ৭চতুর্থ ৫  Nil Nandy  ৬ পঞ্চম ৬  মোঃ মালেক ইসলাম ৩ যৌথভাবে ষষ্ঠ ৭  নিয়াজ ইসলাম  ৮  Salil Kumar Mukherjee  ৯  Sourav Saha Shubho  ২ যৌথভাবে সপ্তম ১০  Md.Farhan Mahmud  ১১  Salekin.sami36  ১২  Tuhin  ১৩  Niasoh  ১৪  Borhan  ১৫  Ishtiak Abdullah  ১ যৌথভাবে অষ্টম ১৬  Preetidipto.21  ১৭  ImranAvenger  ১৮  খাত্তাব হাসান  ১৯  মো. মাহমুদুল আলম  ২০  Kaim Amin  ২১  Symoum Syfullah Priyo  ২২  Shariyar Nayeem  ২৩  Md. Rayan Alam Rifat  ২৪  Mahin493  ২৫  MD. MAHOFUJ AHOMED  ২৬  DelwarHossain  ২৭  কুউ পুলক  ২৮  FaysaLBinDaruL  ২৯  Yahya  ৩০  Sajid Reza Karim  ৩১  Firuz Ahmmed  ০ কোন নিবন্ধ গৃহীত হয়নি ৩২  Mahmudul Hasan  ৩৩  Raihan Hossain 01  ৩৪  BadhonCR   <big>
রবার্ট ফার্গুসন (১ এপ্রিল ১৮১৭ - ১ সেপ্টেম্বর ১৮৯৮) ছিলেন কাম্বারল্যান্ডের একজন ইংরেজ মিল-মালিক, পুরাকীর্তিবিদ এবং উদার রাজনীতিবিদ, যিনি ১৮৭৪ থেকে ১৮৮৬ সাল পর্যন্ত হাউস অফ কমন্সে বসেছিলেন।   জীবনী  ফার্গুসন ছিলেন ফার্গুসন ব্রাদার্সের তুলা প্রস্তুতকারকদের জোসেফ ফার্গুসন এবং তার স্ত্রী মারিয়া ইসাবেলা ক্লার্কের ছেলে। তার মা বেবসাইড হাউস নর্থম্বারল্যান্ডের জন ক্লার্কের মেয়ে।  তার বাবার কোম্পানি ডেন্টন হোমে অবস্থিত হোম হেড ওয়ার্কস টেক্সটাইল মিলের মালিক ছিল।Debretts House of Commons and Judicial Guide 1881 ফার্গুসন ফার্গুসন ব্রাদার্সের ফার্মের অংশীদার হন এবং একসময় ১ম ব্যাটালিয়ন কাম্বারল্যান্ড রাইফেল ভলান্টিয়ার্সের একজন মেজর ছিলেন। তিনি ১৮৫৫ এবং ১৮৫৮ সালে কার্লাইলের মেয়র ছিলেন। তিনি কার্লাইল স্কুল বোর্ডের চেয়ারম্যান এবং কার্লাইল মেকানিক্স ইনস্টিটিউটের সভাপতিও ছিলেন।  ১৮৭৪ সালের ফেব্রুয়ারিতে ফার্গুসন কার্লাইল থেকে এমপি নির্বাচিত হন। তার বাবাও ১৮৫২ থেকে ১৮৫৭ সাল পর্যন্ত এই আসনটি ধরে রেখেছিলেন। ফার্গুসন ১৮৮৬ সাল পর্যন্ত এই আসনটি ধরে রেখেছিলেন। সাধারণ নির্বাচনে তিনি রাজনীতি থেকে অবসর গ্রহণ করেন।  ফার্গুসন ডেন্টন হোমে রবার্ট ফার্গুসন প্রাথমিক বিদ্যালয়ের অর্থায়ন করেছিলেন, যা ১৮৮০ সালে খোলা হয়েছিল এবং তার জীবদ্দশায় দুবার সম্প্রসারিত হয়েছিল। তিনি মর্টন ম্যানরে থাকতেন, যা পরে চ্যান্স'স পার্কে পরিণত হয়।Carlisle History  ফার্গুসন একজন পুরাকীর্তিবিদ এবং সোসাইটি অফ অ্যান্টিকোয়ারিজের একজন ফেলোও ছিলেন। ১৮৯৮ সালের ১ সেপ্টেম্বর ৮১ বছর বয়সে তিনি মারা যান।   কাজ  ফার্গুসন বেশ কয়েকটি বইয়ের লেখক ছিলেন, যার মধ্যে রয়েছে:   পিরামিডের ছায়া, সনেটের একটি সিরিজ (১৮৪৭)  কাম্বারল্যান্ড এবং ওয়েস্টমোরল্যান্ডের নর্থম্যান (১৮৫৬)   ফ্রান্স, ইংল্যান্ড এবং জার্মানির পারিবারিক নামের ক্ষেত্রে টিউটোনিক নাম-প্রণালী প্রয়োগ করা হয়েছিল (১৮৬৪)  বিজ্ঞান হিসেবে উপাধি (১৮৮৩)   তথ্যসূত্র   বহিঃসংযোগ        বিষয়শ্রেণী:কার্লাইলের যুক্তরাজ্যের সংসদ সদস্য বিষয়শ্রেণী:যুক্তরাজ্যের সংসদ সদস্য ১৮৮৫-১৮৮৬ বিষয়শ্রেণী:যুক্তরাজ্যের সংসদ সদস্য ১৮৮০-১৮৮৫ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৮৯৮-এ মৃত্যু বিষয়শ্রেণী:১৮১৭-এ জন্ম বিষয়শ্রেণী:কার্লাইল, কামব্রিয়ার মেয়র
বর্ননা {{hbw-rt|nation|variant|size=optional|name=optional}}  Produces a flag icon attached to a wikilinked women's national handball team article.  Similar to Template:Hbw, but puts the flag icon on the right side of the team name instead of to the left. This is useful when formatting match results. Parameters nation — Use either the name of the nation or the three-letter country code, as specified by ISO, IOC or FIFA (most should work) variant (optional) — Specifies an alternate (historical) flag to use.  This parameter is documented by the appropriate template in :Category:Country data templates. size (optional) — Can be used to change the flag icon size (use sparingly!) name (optional) — Can be used to change the wikilink display text  উদাহরন {{hbw-rt|Denmark}} →  {{hbw-rt|NOR}} →  {{hbw-rt|Romania|1965}} →  {{hbw-rt|South Korea|name=Korea}} →   আরো দেখুন Template:hbw — for rendering the flag on the left Template:hb — for men's national teams :বিষয়শ্রেণী:জাতীয় হ্যান্ডবল দলসমূহ  tr:Şablon:Hbk-sağ
থাম্ব|বাদ রীতি বা বাদ প্রথা হলো আসামির পরিবারের কোন নারীকে, স্ত্রী বা দাসী হিসাবে ভিকটিম বা ক্ষতিগ্রস্থ পরিবারকে দিয়ে আপোস করার একটি রীতি। বাদ রীতি বা বাদ প্রথা হলো আসামির পরিবারের কোন নারীকে, স্ত্রী বা দাসী হিসাবে ভিকটিম বা ক্ষতিগ্রস্থ পরিবারকে দিয়ে আপোস করার একটি রীতি। এটি এখনও আফগানিস্তান এবং পাকিস্তানের কিছু এলাকায়, বিশেষত কোচীদের মধ্যে প্রচলিত রয়েছে। যদিও আফগানিস্তানের আইনে এই বাদ রীতি অবৈধ, এই রীতির ভুক্তভোগীদের অনেকেই তাদের অধিকার জানে না।  বর্ণনা একজন ব্যক্তি কোনো গুরুতর অপরাধ করার পর, প্রবীণদের একটি পরিষদ জিরগা কে ডাকা হয় (জিরগা একটি প্রবীণদের নিয়ে গঠিত পরিষদ যেখানে যারা পাশতুন আফগান বা পাঠানদের নিয়ম অনুসারে বিচার করে থাকে), তারা শাস্তির পরিমাণ ঠিক করে থাকে। ছোট বা কম অপরাধের শাস্তি হয় অর্থ বা গবাদি পশু জরিমানা হিসাবে দিয়ে। হত্যার মতো বড় অপরাধের জন্য সাধারণত শাস্তি হিসাবে অপরাধীর পরিবারের একটি নারীকে ভিকটিমের বা ক্ষতিগ্রস্থ পরিবারকে দিতে হয়। বা বলা যায়, জোর করে ক্ষতিগ্রস্থ পরিবারের কারো সাথে আসামি পরিবারের মেয়ের জোর করে বিয়ে দেওয়া হয়। নিয়ম অনুযায়ী সে নারী তার নতুন পরিবারের সদস্য বা গৃহকর্মী হিসাবে গৃহীত হয় এবং সমান অধিকার পায়। তবে এইসব নারীরা সব সময় নতুন পরিবারে সমান অধিকার পায় না এবং নারী নির্যাতনের শিকার হয়।  বাদ রীতির সাথে ইসলামের বা ইসলামিক নিয়ম কানুনের কোন সম্পর্ক নেই। বরং এটি ইসলাম বিরোধী ও অবৈধ্য হিসাবে গন্য করা যায়। কারণ হাদিসে বলা আছে, নারীদের নির্দেশ ছাড়া তাদের বিয়ে দেওয়া যাবে না, এবং কুমারী নারীর ক্ষেত্রে তাদের বিয়েতে অনুমতি নিতে হবে; সে যদি নিরব থাকে তা সম্মতি হিসাবে গন্য হবে। (লজ্জাকে সম্মান করে) - [বুখারী ৬৪৫৫, মুসলিম ও অন্যান্য]United Nations Office of Drugs and Crime (2009),  Justice for Children in Conflict with the Law , pp. 50, 358-361  আফগানিস্তানের আইন বাদ ১৯৭৬ আফগান দণ্ডবিধির ৫১৭ ধারা অনুযায়ী একটি ফৌজদারি অপরাধ। কিন্তু অনুচ্ছেদটি কেবল তখনই প্রযোজ্য হয় যখন ১৮ বছরের বেশি বয়সী একজন বিধবা এবং নারী বাদের মাধ্যমে দেওয়া হয়। আফগান দণ্ডবিধিতে অপরাধীদের সর্বোচ্চ ২ বছর শাস্তির নিয়ম রয়েছে। যদিও এখনো কোন জিরগা বা প্রবীণ শাস্তি নির্ধারককে এই কারণ গ্রেফতার পর্যন্ত করা হয়নি। বাদ রীতির চর্চা বেশিরভাগ আফগানিস্তানের কুনার, হেলমান্দ, বাল্‌খ প্রদেশে দেখা যায়।  তথ্যসূত্র  আরও দেখুন  প্রথা  আফগানিস্তানে নারী  নারীদের প্রতি তালেবানের আচরণ  বহিঃসংযোগ  "আফগান নারী ও তালেবানের প্রত্যাবর্তন ", টাইম ম্যাগাজিনে বিবি আয়েশার ঘটনা।  বিষয়শ্রেণী:আফগানিস্তানে নারীর প্রতি সহিংসতা বিষয়শ্রেণী:পশতুন সংস্কৃতি বিষয়শ্রেণী:আফগানিস্তানের সংস্কৃতি বিষয়শ্রেণী:আফগানিস্তানে নারী অধিকার বিষয়শ্রেণী:আফগানিস্তানের সংস্কৃতি
শহীদ আবরার ফাহাদ এভিনিউ (পূর্বনাম:বঙ্গবন্ধু এভিনিউ বা বঙ্গবন্ধু অ্যাভিনিউ) হলো ঢাকার গুলিস্তানে অবস্থিত একটি শহুরে রাস্তা। এর আগের নাম ছিল জিন্নাহ এভিনিউ। বাংলাদেশের স্বাধীনতার পর এর নাম পরিবর্তন করে বঙ্গবন্ধু এভিনিউ রাখা হয়। বাংলাদেশ আওয়ামী লীগের কেন্দ্রীয় কার্যালয় বঙ্গবন্ধু এভিনিউতে অবস্থিত। ২০০৪ সালের ঢাকা গ্রেনেড হামলার ঘটনাটি ঘটেছিল বঙ্গবন্ধু এভিনিউতে।   ইতিহাস  ১৯৫০-এর দশকে প্রথমবারের মত এই এভিনিউ থেকে বিমানবন্দর পর্যন্ত দুই দিকে চলাচলক্ষম রাস্তা তৈরি হয়। ১৯৬০-এর দশকে বঙ্গবন্ধু এভিনিউতে অনেক জনপ্রিয় রেস্তোরাঁ এবং খাবারের দোকান ছিল যেমন কাসবাহ, লা সানি, চিন চৌ, সুইট হেভেন, সলিমাবাদ হোটেল, রেক্স ইত্যাদি। পূর্ব পাকিস্তানের রাজনীতির বিভিন্ন ঐতিহাসিক ঘটনার স্বাক্ষী বঙ্গবন্ধু এভিনিউ।  ২০২৪ সালে ছাত্র-জনতার অভ্যুত্থানে আওয়ামী লীগ সরকার পতনের পর ২০২৫ সালের ২৫ মার্চ মার্চে বঙ্গবন্ধু অ্যাভিনিউয়ের নাম পরিবর্তন করে বুয়েটের নিহত শিক্ষার্থী আবরার ফাহাদের নামে এই সড়কটির নামকরণ করা হয়।   তথ্যসূত্র    আরও পড়ুন     বিষয়শ্রেণী:ঢাকার রাস্তা বিষয়শ্রেণী:আবরার ফাহাদ
এম এ হামিদ (১৮ মার্চ ১৯৩২ - ২৫ জুলাই ২০০৮) বাংলাদেশী ক্রীড়া সংগঠক এবং বাংলাদেশ সেনাবাহিনীর লেফটেন্যান্ট কর্নেল ছিলেন। তিনি বাংলাদেশ হ্যান্ডবল ফেডারেশনের প্রতিষ্ঠাতা। আর্মি স্পোর্টস কন্ট্রোল বোর্ডের সভাপতি এবং জাতীয় ক্রীড়া পরিষদের ভাইস চেয়ারম্যান ছিলেন। ২০০৬ সালে সংগঠক ক্যাটাগরিতে জাতীয় ক্রীড়া পুরস্কার পেয়েছিলেন।   জন্ম ও প্রাথমিক জীবন  এম এ হামিদ ১৮ মার্চ ১৯৩২ সালে সিলেট জেলায় জন্মগ্রহণ করেন । তিনি ১৯৫৩ সালে কাকুলস্থিত পাকিস্তান মিলিটারি একাডেমিতে ক্যাডেট হিসেবে যোগদান করেন।   কর্মজীবন  হামিদ পাকিস্তান সেনাবাহিনীতে ১৯৫৫ সালে ১২তম দীর্ঘ মেয়াদী কোর্সে কমিশন পেয়ে তৎকালীন ১৪ পাঞ্জাব রেজিমেন্টে সেকেন্ড লেফটেন্যান্ট হিসাবে যোগদান করেন। পরবর্তীকালে ১৯৬৩ সালে তিনি ৩য় ইস্ট বেঙ্গল রেজিমেন্টে যোগ দেন। তিনি চাকরি জীবনে পাকিস্তান সেনাবাহিনীতে বিভিন্ন গুরুত্বপূর্ণ পদে অধিষ্ঠিত ছিলেন।  ১৯৭১ সালে স্বাধীনতা যুদ্ধের সময় তিনি পেশোয়ারে পাকিস্তানী ক্যাম্পে অন্তরীণ হন। সেখান থেকে ১৯৭২ সালে তিনি সপরিবারে পলায়ন করে ঐ বছরই সেপ্টেম্বর মাসে ঢাকা পৌঁছে বাংলাদেশ সেনাবাহিনীতে মিলিটারি সেক্রেটারি হিসাবে যোগদান করেন । তার পলায়নের উপরে ভিত্তি করে তিনি 'পাকিস্তান থেকে পলায়ন' নামে একখানি গ্রন্থ রচনা করেন তিনি ঢাকার স্টেশন কমান্ডার থাকাকালীন সময়ে ১৯৭৫ সালের ১৫ই আগস্ট, ৩রা নভেম্বর ও ৭ই নভেম্বর এই তিনটি ঐতিহাসিক সেনা-অভ্যুত্থান সংঘঠিত হয়। অভ্যুত্থানের পরপরই তিনি ঢাকার লগ এরিয়া কমান্ডার পদে অধিষ্ঠিত হন, কিন্তু মাত্র তিন মাস পর সেনাবাহিনী থেকে পদত্যাগ করে অবসর গ্রহণ করেন। তিনি তিনটি সেনা অভ্যুত্থান ও কিছু না বলা কথা নামে একটি বই লেখেন।  তিনি বিভিন্ন জাতীয় ক্রীড়া সংগঠন ও খেলাধুলার সাথে জড়িত ছিলেন। তিনি ১৯৮৪ সাল থেকে ২৪ বছর বিএইচএফ সভাপতি হিসাবে দায়িত্ব পালন করেছিলেন। ১৯৭৯ সালে প্রেসিডেন্ট জিয়া তাকে জাতীয় ক্রীড়া নিয়ন্ত্রণ বোর্ডের ভাইস চেয়ারম্যান নিযুক্ত করেন। ১৯৮৮ সালে প্রেসিডেন্ট এরশাদ এসে তাকে অব্যাহতি দেন।  তিনি বাংলাদেশ হ্যান্ডবল ফেডারেশনের সভাপতি, বাংলাদেশ অলিম্পিক অ্যাসোসিয়েশনের সদস্য এবং এশিয়ান, হ্যান্ডবল ফেডারেশনের কার্যকরী কমিটির নির্বাচিত সদস্য ছিলেন।   ব্যক্তিগত জীবন  এম এ হামিদের স্ত্রী রাণী হামিদ তিনি বাংলাদেশের প্রথম মহিলা আন্তর্জাতিক দাবা মাস্টার। তাদের জ্যেষ্ঠ পুত্র কায়সার হামিদ বাংলাদেশের একজন কৃতি ফুটবলার। তিনি মোহামেডান স্পোর্টিং-এর হয়ে আশির দশক ও নব্বইয়ের দশকে খেলতেন। দ্বিতীয় ছেলে সোহেল হামিদ জাতীয় স্কোয়াশ চ্যাম্পিয়ন ছিলেন এবং সবচেয়ে ছোট মেয়ে ববি হামিদ ফুটবল খেলোয়াড় ছিলেন।   রচিত গ্রন্থসমূহ   তিনটি সেনা অভ্যুত্থান ও কিছু না বলা কথা  ফেলে আসা সৈনিক জীবন  পাকিস্তান থেকে পলায়ন  একাত্তরের যুদ্ধে জয় পরাজয় মুক্তিযুদ্ধকালে পশ্চিম পাকিস্তানের দৃশ্যপট   মৃত্যু  এম এ হামিদ ২৫ জুলাই ২০০৮ লিভার সিরোসিসে আক্রান্ত হয়ে সিএমএইচে মৃত্যুবরণ করেন।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০০৮-এ মৃত্যু বিষয়শ্রেণী:সিলেট জেলার ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশ সেনাবাহিনীর কর্নেল বিষয়শ্রেণী:বাংলাদেশী পুরুষ ক্রীড়াবিদ বিষয়শ্রেণী:জাতীয় ক্রীড়া পুরস্কার বিজয়ী বিষয়শ্রেণী:বাংলাদেশী লেখক
একাত্তর টিভি বাংলাদেশের একটি বিতর্কিত টেলিভিশন চ্যানেল। ২০১২ সালের ২১ জুন এটি পূর্ণাঙ্গ কার্যক্রম শুরু করে। এটি দেশের সংবাদ ভিক্তিক চ্যানেল যার স্লোগান হল "সংবাদ নয় সংযোগ"। চ্যানেলটির সদরদপ্তর ৫৭, সোহরাওয়ার্দী অ্যাভিনিউ বারিধারায় অবস্থিত। রিউমর স্ক্যানার ফ্যাক্ট চেকিং সংস্থার রিপোর্ট অনুযায়ী একাত্তর টিভিকে বাংলাদেশে ভুয়া সংবাদ পঞ্চম বৃহত্তম প্রকাশক হিসাবে তালিকাভুক্ত করেছে।   মালিকানা  ২০০৯ এর রাজনৈতিক ক্ষমতা বদলের পরে মোজাম্মেল হোসেন নিজের ও আত্মীয়স্বজনের মালিকানাধীন অংশের অর্ধেক বিক্রি করে দেন মেঘনা গ্রুপের মোস্তফা কামাল ও তার এক ছেলে, দুই মেয়ের নামে। দুই মেয়ে তানভীর ফুড লিমিটেড ও ইউনাইটেড সল্ট ইন্ডাস্ট্রিজের প্রতিনিধিত্ব করছিল।   অনুষ্ঠানসমূহ   একাত্তর মঞ্চ  একাত্তর জার্নাল  খেড়কথা  সংবাদ সংযোগ  প্রাণ প্রকৃতি  বিনোদন কারখানা  জয়তু  রান-ওয়ে  একাত্তর সমীকরণ  অর্থযোগ  বাংলাদেশ সংযোগ  বিশ্বযোগ  গোল টেবিল  খেলাযোগ   বিতর্ক এবং বয়কট  ২০১৫ সালে ‘একাত্তর জার্নাল’ নামক অনুষ্ঠানে সে সময়ে বিচারাধীন এক মামলা নিয়ে প্রধান বিচারপতির সঙ্গে অন্য এক বিচারপতির কথোপকথন সংক্রান্ত খবর প্রচারিত হয় ও আলোচনা হয়। পরে সুপ্রিম কোর্টের আপিল বিভাগ অনুষ্ঠানের সিডি আদালতে জমা দেয়ার নির্দেশ দেয়। অ্যাটর্নি জেনারেল মাহবুবে আলম একাত্তর টিভি প্রধান বিচারপতির কথোপকথনের অডিও প্রচার করে আদালত অবমাননা করেছে বলে মন্তব্য করেন। ২০২০ সালে হলুদ সাংবাদিকতার অভিযোগ এনে একাত্তর টিভিকে বয়কটের ডাক দেন ডাকসুর সাবেক ভিপি নুরুল হক নুর। তাছাড়া খ্যাতনামা বাংলাদেশি ইসলামি পণ্ডিত মিজানুর রহমান আজহারী সহ আরো অনেক ইসলামি পন্ডিত একাত্তর টিভির ইসলাম বিদ্বেষী উপস্থাপনার জন্য একাত্তর টিভিকে বয়কট করতে আহ্বান করেছিলেন। পরবর্তীতে গণহারে একাত্তর টিভির ফেসবুক পাতা অননুসরণ করা শুরু হয়। একটি অনুুুষ্ঠানে একাত্তর টিভির উপস্থাপিকা মিথিলা ফারজানা মসজিদকে জমি দখলের প্রথম কাজ বলে উল্লেখ করেন।  ২০২৩ সালে, তথ্য যাচাইকারী প্রতিষ্ঠান রিউমার স্ক্যানার একাত্তর টিভিকে বাংলাদেশের পঞ্চম বৃহত্তম ভুয়া সংবাদ প্রকাশক হিসেবে চিহ্নিত করে।  ২০২৪ সালের ২১ আগস্ট একাত্তর টিভির সাবেক বার্তা প্রধান শাকিল আহমেদ ও তার স্ত্রী ফারজানা রূপা, যিনি প্রতিষ্ঠানের সাবেক প্রধান প্রতিবেদক, প্যারিসগামী ফ্লাইটে ওঠার আগে হজরত শাহজালাল আন্তর্জাতিক বিমানবন্দরে গ্রেপ্তার হন। ৫ আগস্ট ঢাকার উত্তরায় একটি বিক্ষোভ চলাকালে এক গার্মেন্টস শ্রমিকের মৃত্যুর ঘটনায় উসকানির অভিযোগে তাদের গ্রেপ্তার করা হয়। এই গ্রেফতারের ঘটনায় মানবাধিকার সংস্থা হিউম্যান রাইটস ওয়াচ উদ্বেগ প্রকাশ করে।   পুরস্কার  ২০২২ সালে একাত্তর টিভির নিজস্ব প্রতিবেদক সাজিদ সরকারসহ ভোক্তা অধিকার বিষয়ক প্রতিবেদনকারী বেশ কিছু সাংবাদিক 'ভোক্তা অধিকার সাংবাদিকতা পুরস্কার - ২০২২' পান।   আরও দেখুন   বাংলাদেশ টেলিভিশন  এটিএন বাংলা  বাংলাদেশের টেলিভিশন কেন্দ্রের তালিকা   তথ্যসূত্র    বহিঃসংযোগ   অফিসিয়াল সাইট  বিষয়শ্রেণী:বাংলাদেশের টেলিভিশন চ্যানেল বিষয়শ্রেণী:ঢাকার গণমাধ্যম বিষয়শ্রেণী:২০১২-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:বাংলাদেশের ২৪-ঘন্টা টেলিভিশন সংবাদ চ্যানেল বিষয়শ্রেণী:২০১২-এ বাংলাদেশে প্রতিষ্ঠিত